
Հավելված 
Հայաստանի Հանրապետության  ներքին գործերի նախարարի
   2026 թվականի  օգոստոսի  «26»-ի  N  7210-Ա հրամանի

   ԾՐԱԳԻՐ
Հայաստանի Հանրապետության ներքին գործերի նախարարության փաստաթղթաշրջանառության ապահովման  վարչության փաստաթղթաշրջանառության ապահովման բաժնի փորձագետի  կողմից իրականացվող աշխատանքների 
1. Ներգրավման դեպքը և հիմնավորումները
[bookmark: _Hlk179965706]Հայաստանի Հանրապետության ներքին գործերի նախարարության  փաստաթղթաշրջանառության ապահովման  վարչության  աշխատանքների ծավալների կտրուկ ավելացմամբ պայմանավորված անհրաժեշտություն է առաջացել Հայաստանի Հանրապետության ներքին գործերի նախարարության փաստաթղթաշրջանառության ապահովման վարչության փաստաթղթաշրջանառության ապահովման բաժնում  ներգրավել պայմանագրային հիմունքներով համապատասխան փորձագետ:
      
       2․  Փորձագետին ներկայացվող պահանջները
1. Բարձրագույն կրթություն.
1. հայերենի իմացություն․
1. հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ  փաստաթղթավարության բնագավառում՝ մեկ տարվա աշխատանքային ստաժ։ 
1. ․համապատասխան ոլորտի իրավական ակտերի իմացություն և անհրաժեշտ             տեղեկատվության տիրապետում․
1. համակարգչով և ժամանակակից այլ տեխնիկական միջոցներով աշխատելու ունակություն:
            3․  Աշխատանքների իրականացման ժամանակահատվածը

    Փորձագետը ներգրավվում է 6 (վեց) ամիս  ժամկետով։

            4․ Աշխատանքների ակնկալվող արդյունքը
1) մասնակցում է պետական և այլ մարմիններից Նախարարությանը և նրան ենթակա պետական մարմիններին հասցեագրված ոչ գաղտնի փաստաթղթերի (այսուհետ՝ փաստաթղթեր) հաշվառման և ըստ մակագրության համապատասխան հասցեատերերին առաքման, դրանց կատարման ժամկետների վերահսկողության աշխատանքներին.
2) մասնակցում է Նախարարությանը և նրան ենթակա պետական մարմիններին հասցեագրված ոչ գաղտնի իրավական ակտերի, փաստաթղթերի ստացման, հաշվառման, ըստ հասցեատերերի կատարման համար դրանց փոխանցման աշխատանքներին. 
3) մասնակցում է  Նախարարությունում քաղաքացիների դիմումների, բողոքների  և առաջարկությունների հաշվառման, թվայնացման, ըստ մակագրության կատարողներին փոխանցման, դրանց կատարման ժամկետների հսկողության, անհրաժեշտ տեղեկատվության տրամադրման աշխատանքներին.
4) մասնակցում է Նախարարությունում և նրան ենթակա պետական մարմիններում ներդրված Mulberry փաստաթղթաշարժի էլեկտրոնային համակարգի միջոցով ոչ գաղտնի փաստաթղթաշրջանառության աշխատանքներին.
5) մասնակցում է Նախարարության և նրան ենթակա պետական մարմինների գործունեության ընթացքում առաջացող փաստաթղթերի պահպանման և ոչնչացման աշխատանքների կազմակերպմանը և իրականացմանը․
6) մասնակցում է Նախարարության և նրան ենթակա պետական մարմինների մշտական և ժամանակավոր պահպանման ենթակա գործավարությամբ ավարտված փաստաթղթերի արխիվացման գործընթացի իրականացմանը.
7) մասնակցում է արխիվային փաստաթղթերի սահմանված կարգով պահպանման, օգտագործման, տրամադրման և փաստաթղթերի արխիվ հանձնման ու դրանց արխիվացման աշխատանքների իրականացմանը.
8) մասնակցում է նախորդ տարիների մշտական և ժամանակավոր պահպանման ենթակա փաստաթղթերի անվանացանկի կազմման, մշտական պահպանության ենթակա փաստաթղթերի ընտրության, ցուցակագրման, արխիվային ֆոնդի հաշվառման աշխատանքներին:
5․ Հաշվետվությունների ներկայացման և դրանց գնահատման արդյունքների    ամփոփիչ ժամկետները
1) Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը և ամփոփիչ փուլ։
2) Կատարված աշխատանքի արդյունքը գնահատվում է բավարար, լավ կամ գերազանց: 

  6․ Աշխատանքների գնահատման չափանիշները

     1․ պետական և այլ մարմիններից ստացված ոչ գաղտնի փաստաթղթերի հաշվառում և               առաքում համապատասխան հասցեատերերին․ 
     2․ քաղաքացիների դիմումների, բողոքների և առաջարկությունների հաշվառում, թվայնացում և դրանց վերաբերյալ համապատասխան տեղեկատվության տրամադրում․
     3․ Mulberry փաստաթղթաշարժի էլեկտրոնային համակարգի միջոցով ոչ գաղտնի փաստաթղթաշրջանառության աշխատանքների կատարում. 
     4․ փաստաթղթերի պահպանման և ոչնչացման աշխատանքների կատարում.
[bookmark: _GoBack]     5․ ժամանակավոր պահպանման ենթակա գործավարությամբ ավարտված  փաստաթղթերի արխիվացում և արխիվային փաստաթղթերի սահմանված կարգով պահպանում, օգտագործում, տրամադրում։


